
ΑΝΑΚΟΙΝΩΣΗ
 

Το Μάθημα ΔΟΜΗ & ΛΕΙΤΟΥΡΓΙΑ ΦΥΤΙΚΩΝ ΟΡΓΑΝΙΣΜΩΝ (ΒΙΟΛ 152) θα αρχίσει την Παρασκευή 10/02/2023 στις 13:00 (Αμφιθέατρο Α’) σύμφωνα με το Πρόγραμμα Μαθημάτων.

 

Το περιεχόμενο του Μαθήματος περιλαμβάνει τα παρακάτω:
Εισαγωγή – Σχέση δομής και λειτουργίας σε μοριακό, υποκυτταρικό, κυτταρικό και οργανισμικό επίπεδο. Λεπτή δομή μακρομορίων. Δομή και λειτουργική οργάνωση βιομεμβρανών. Πλασμαλήμμα και τονοπλάστης. Κυτόπλασμα. Κυτταρικός σκελετός. Χυμοτόπια και περιεχόμενες ουσίες. Ενδοπλασματικό δίκτυο και δικτυοσώματα. Δομή και λειτουργική οργάνωση του μιτοχονδρίου. Λειτουργία της κυτταρικής αναπνοής. Πλαστίδια. Λεπτή δομή χλωροπλαστών. Φωτοανάπτυξη του ωχροπλάστη σε χλωροπλάστη. Δομή και λειτουργική οργάνωση των φωτοσυνθετικών χρωστικών. Λειτουργική οργάνωση φωτοσυνθετικών συμπλόκων. Μη κυκλική και κυκλική ροή ηλεκτρονίων. Συσχέτιση δομής της φωτοσυλλεκτικής κεραίας (LHCII) και της μεταφοράς ενέργειας μέσα σε αυτήν. Δομή και λειτουργία του φωτοσυνθετικού μηχανισμού σε διαφορετικές συνθήκες φωτισμού. Βιοενεργητική – Φωτοσυνθετική διαχείριση της ενέργειας. Φωτοσυνθετική δέσμευση του διοξειδίου του άνθρακα. Χημειωσμωτική θεωρία. Ενδοσυμβιωτική υπόθεση. Χρωμοπλάστες. Λευκοπλάστες. Αμυλοπλάστες και αμυλόκοκκοι. Πυρήνας και μίτωση. Κυτοκίνηση. Λεπτή δομή και λειτουργική οργάνωση του πρωτογενούς και δευτερογενούς κυτταρικού τοιχώματος. Βοθρία και πλασμοδέσμες. Κατηγορίες φυτικών κυττάρων. Κοινόβια – Αποικίες – Φυτικοί ιστοί. Μεριστωματικός ιστός. Παρεγχυματικός ιστός. Επιδερμικός ιστός (τυπικά επιδερμικά κύτταρα, στόματα και ρυθμιστικοί μηχανισμοί λειτουργίας τους, εξαρτήματα επιδερμίδας). Στηρικτικός ιστός (κολλέγχυμα και σκληρέγχυμα). Περίδερμα (φελλογόνο κάμβιο, φελλός, φελλόδερμα και σχηματισμός φακιδίων). Αγωγός ιστός (φλοίωμα, ξύλωμα και λειτουργική οργάνωση ηθμαγγειωδών δεσμίδων). Εκκριτικός ιστός. Οργάνωση φυτικού σώματος στα πρωτόφυτα, θαλλόφυτα, βρυόφυτα και τραχεόφυτα. Πρωτογενής και δευτερογενής ανάπτυξη βλαστού. Ανατομική διάπλαση φύλλου. Φωτοαναπνοή – Δομή και λειτουργία C3-, C4- και CAM-φυτών. Πρωτογενής και δευτερογενής ανάπτυξη ρίζας. Ανατομική διάπλαση άνθους.

 

Που αποσκοπεί το Μάθημα:
Το μάθημα αποσκοπεί στη κατανόηση της σχέσης δομής και λειτουργίας σε φυτικούς οργανισμούς. Η ύλη του μαθήματος στοχεύει στην ανάδειξη των μοριακών, υποκυτταρικών και κυτταρικών δομών φυτικών οργανισμών, στην κατανόηση της οργάνωσης ιστών και οργάνων και στη σχέση των δομών αυτών με βασικές λειτουργικές διαδικασίες. 

Αναδεικνύεται η επίδραση του περιβάλλοντος στη λειτουργική οργάνωση δομών και δίνεται ιδιαίτερη σημασία στη δυναμική διαφοροποίηση δομών στα πλαίσια της αναπτυξιακής διαδικασίας των φυτών.

Το μάθημα αποσκοπεί στο να αναπτύξει την κριτική σκέψη των φοιτητών και να δημιουργήσει τις βάσεις για μία  αποτελεσματική/δημιουργική παρακολούθηση μαθημάτων κορμού και επιλογής των επόμενων εξαμήνων που αφορούν τη βιολογία φυτών.
Περισσότερες πληροφορίες θα βρείτε στην ιστοσελίδα των Ανοικτών Ακαδημαϊκών Μαθημάτων του Πανεπιστημίου Κρήτης: 

 (https://opencourses.uoc.gr/courses/course/view.php?id=312), 

αλλά και την ιστοσελίδα   του Μαθήματος:

 (http://www.biology.uoc.gr/courses/BIOL152/index.htm),

απ’ όπου θα μπορέσετε να κατεβάσετε και τις σημειώσεις του Μαθήματος με την χρήση του κωδικού 3k.

